CELEX: C2007/283/14
Language: mt
Date: 2007-11-24 00:00:00
Title: Kawża C-386/07: Talba għal deċiżjoni preliminari mressqa mill-Consiglio di Stato (l-Italja) fl- 14 ta' Awwissu 2007 — Hospital Consulting Srl, ATI HC, Kodak SpA, Tecnologie Sanitarie SpA vs Esaote SpA, ATI, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/8
            
         Talba għal deċiżjoni preliminari mressqa mill-Consiglio di Stato (l-Italja) fl-14 ta' Awwissu 2007 — Hospital Consulting Srl, ATI HC, Kodak SpA, Tecnologie Sanitarie SpA vs Esaote SpA, ATI, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA
   (Kawża C-386/07)
   (2007/C 283/14)
   Lingwa tal-kawża: It-Taljan
   Qorti tar-rinviju
   Consiglio di Stato
   Partijiet fil-kawża prinċipali
   
      Rikorrenti: Hospital Consulting Srl, ATI HC, Kodak SpA, Tecnologie Sanitarie SpA
   
      Konvenuti: Esaote SpA, ATI, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA
   Domandi preliminari
   
               1)
            
            
               In-natura obbligatorja ta' l-onorarji minimi u tad-drittijiet stabbiliti għal servizzi pprovduti minn avukati tikkostitwixxi miżura li tiffavorixxi lill-membri tal-professjoni kkonċernata, kuntrarjament għall-Artikoli 81 KE u 10 KE (ex Artikoli 85 u 5 tat-Trattat KE) ?
            
         
               2)
            
            
               Il-projbizzjoni tat-tnaqqis mill-qrati, meta jkunu qed jiddeterminaw l-ispejjeż, tal-limiti minimi previsti mill-intestaturi differenti tat-tabella, minħabba n-natura obbligatorja ta' l-onorarji u d-drittijiet minimi stabbiliti għal servizzi pprovduti minn avukati, tikkostitwixxi miżura li tiffavorixxi lill-membri tal-professjoni kkonċernata, kuntrarjament għall-Artikoli 81 KE u 10 KE?
            
         
               3)
            
            
               L-obbligu ta' motivazzjoni, li fi kwalunkwe każ huwa impost fil-każ li l-onorarji jitnaqqsu għal inqas mil-limitu minimu, u li huwa konfliġġenti mal-prassi tal-qrati amministrattivi li jikkalkulaw l-ispejjeż ta' kawża fuq il-bażi ta' numru ta' fatturi relatati ma' l-eżitu tal-proċeduri u mhux fuq il-valur kummerċjali effettiv tal-kawża, jikkostitwixxi restrizzjoni għall-eżerċizzju tal-professjoni ta' avukat fuq bażi permanenti fi Stat Membru minbarra dak li fih tkun inkisbet il-kwalifika, kif iggarantit mis-seba' premessa tal-preambolu tad-Direttiva 98/5/KE (1)?
            
         
      (1)  ĠU L 77, p. 36.